Zmluva o poskytovaní služieb č. ......................
uzavretá podľa ustanovení § 262 a násl. Obchodného zákonníka

I. Zmluvné strany

1, Objednávateľ :			          Mesto Košice
                                                                          Trieda SNP 48/A, 040 11 Košice
Štatutárny orgán:			          Ing. Jaroslav Polaček, primátor
      IČO:				          00691135
      DIČ :                                                         2021186904              
Bankové spojenie:			          Prima banka Slovensko, a.s. Košice, 
      IBAN:			                       SK 03 5600 0000 0004 4248 6001
Ďalej len „ objednávateľ“

                                                                   a

   2, Poskytovateľ služby:                     	 
     Sídlo:                                               			
     Zapísaný v obchodnom registri:          	
     Číslo zápisu: 	                              	
     Štatutárny zástupca:                                    	
     IČO: 					
     DIČ:									
     IČ DPH :					
     Bankové spojenie:  			
     IBAN:					
    ďalej len „poskytovateľ“ 

ďalej len „zmluvné strany“

Článok  I
Preambula 

1)	Táto zmluva sa uzatvára ako výsledok verejného obstarávania v zmysle zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ na obstarávanie predmetu tejto zmluvy použil postup v zmysle zákona o verejnom obstarávaní.

Článok  II 
Predmet zmluvy

1)	Predmetom zmluvy je činnosť poskytovateľa služby podľa zákona NR SR č. 39/2007 Z.z. o veterinárnej starostlivosti  v znení neskorších predpisov spočívajúca v zabezpečení zberu , prepravy, dočasného skladovania a bezpečného odstraňovania tiel uhynutých zvierat a ich častí tiel (kadáverov), vedľajšieho živočíšneho produktu kategórie č. 1  (ďalej len „ VŽP“) na pozemných komunikáciách a miestnych komunikáciách a ciest II a III. triedy , a pozemkoch (verejné parkoviská, plochy verejnej zelene ) vo vlastníctve  a v správe mesta Košice.

2)	Zabezpečenie zberu a likvidácia kadáverov a VŽP na území mesta Košice pozostáva z nasledovných činností : 
a)	vykonávanie asanačnej služby nepretržite , t.j. 24 hodín denne aj počas pracovného voľna a sviatkov,  
b)	zabezpečenie zberu a odvozu kadáverov a VŽP do 2 hodín od nahlásenia resp. oznámenia Mestskou políciou Košice ( ďalej len „MsP Košice“), 
c)	poskytovanie dočasného uloženia kadáverov aVŽP,
d)	zabezpečenie prevozu a následnej likvidácie kadáverov a VŽP,
e)	vykonanie dezinfekčnej činnosti následne po vykonaní odstránenia kadáverov a VŽP. 

Článok III 
Zmluvné podmienky

1)	Poskytovateľ služby sa zaväzuje odo dňa účinnosti tejto zmluvy vykonávať pre objednávateľa služby v dohodnutom rozsahu:

a)	Zber kadáverov a VŽP z verejných priestranstiev a komunikácií vo vlastníctve a správe mesta Košice a vyhotovovať o tom fotodokumentáciu,
b)	Zber uskutočňovať na základe nahlásení resp. oznámení odoslaných  MsP Košice  v telefonicky na kontaktnom čísle poskytovateľa.....................aj v elektronickej podobe na emailovú adresu poskytovateľa služby ..........................
c)	MsP Košice odošle nahlásenie resp. oznámenie o výskyte  kadáveru a VŽP elektronickou formou na emailovú adresu určenú poskytovateľom služby,
d)	Nahlásenie resp.oznámenie urobené MsP Košice  vykonávať pre objednávateľa služby v dohodnutom rozsahu.

2)	Zber uhynutých zvierat z verejných priestranstiev vo vlastníctve a správe mesta Košice na  komunikáciách a priestoroch statickej dopravy vo vlastníctve a správe mesta na  celom území  mesta  a vyhotovovať o tom fotodokumentáciu.
3)	Zber uskutočňovať do 2 hodín na základe nahlásení resp. oznámení   MsP Košice V nahlásení resp. oznámení  MsP Košice uvedie základné údaje o kadávere a VŽP. Nahlásenie resp. oznámenie o kadávere a VŽP zaslané alebo urobené MsP poskytovateľovi služby sa bude považovať za objednávku objednávateľa na službu veterinárnej asanácie spojené so zberom kadáverov a  VŽP.
4)	O každom zrealizovanom zbere a odvoze vystaví poskytovateľ protokol , ktorý obsahuje fotodokumentáciu kadáverov a VŽP pozostávajúcu z dvoch zobrazení, dátumu a miesta nálezu, dátumu odovzdania kadáveru oprávnenej osobe na spracovanie, spôsob dezinfekcie miesta nálezu s uvedením použitého dezinfekčného prostriedku. 
5)	Všetky činnosti a služby bude poskytovateľ vykonávať nepretržite, t.j. 24 hodín denne aj počas pracovného voľna a sviatkov.  
6)	Odvoz a likvidách kadáverov a VŽP uzavretým vozidlom, vrátane dezinfekcie miesta nálezu.
7)  Objednávateľ sa zaväzuje za služby poskytované dodávateľom zaplatiť dohodnutú cenu  
     podľa čl. VII. tejto zmluvy.

Článok  IV 
Osobitné ustanovenia

1)	Poskytovateľ služby sa pri výkone svojej činnosti zaväzuje: 

a)	Postupovať v súlade s Nariadením Európskeho parlamentu a Rady (ES) č. 1069/2009 z 31.októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č.1774/2002 (nariadenie o vedľajších živočíšnych produktoch), v súlade so zákonom č. 79/2015 Z.z. o odpadoch a o zmene a doplnení niektorých zákonov , v súlade so zákonom č.39/2007 Z.z. o veterinárnej starostlivosti v znení neskorších predpisov a v súlade s ostatnými všeobecnými záväznými právnymi predpismi.
b)	Umožniť povereným zamestnancom objednávateľa vykonávať kontrolu evidencie vykonaných služieb , priestorov vyhradených na vykonávanie služieb v zmysle tejto zmluvy za účasti poskytovateľa a objednávateľa, pričom k výkonu kontroly musia mať platné povolenie príslušnej Regionálnej veterinárnej a potravinovej správy. Kontrolu môžu vykonávať poverení zamestnanci objednávateľa dohodnutí zmluvnými stranami. Poskytovateľ je povinný v prípade kontrolou zisteného nesúladu svojej činnosti s príslušnými predpismi dať svoju činnosť do súladu v lehote, ktorú mu objednávateľ pri výkone kontroly určí. 
c)	Ak poskytovateľ  nemôže realizovať v stanovenom termíne povinnosti vyplývajúce mu z tejto zmluvy, je povinný o tejto skutočnosti bezodkladne informovať objednávateľa a svoju povinnosť splniť v náhradnom termíne určenom objednávateľom.
d)	Aktualizovať kontaktné údaje uvedené v záhlaví tejto zmluvy tak, že zašle               objednávateľovi písomné oznámenie o zmene údajov bezodkladne, najneskôr do troch
             dní od takejto zmeny. Zmena kontaktných údajov sa nepovažuje za zmenu zmluvy.
e)  V prípade  zabezpečenia  služby  subdodávateľom,   poskytovateľ  služby  je  povinný 
      oznámiť objednávateľovi predmet subdodávky  a  identifikačné údaje  subdodávateľa 
      v rozsahu: meno a priezvisko, obchodné meno alebo názov, adresa pobytu alebo sídlo, 
identifikačné číslo alebo dátum narodenia, ak nebolo pridelené identifikačné číslo a to do piatich pracovných dní od podpísania zmluvy s takýmto subdodávateľom, to platí aj pri zmene subdodávateľa. Poskytovateľ služby zodpovedá za to, že každý subdodávateľ spĺňa alebo v čase plnenia bude spĺňať podmienky podľa § 32 ods.1 zákona  č. 343/2015  Z. z.  o verejnom   obstarávaní  a  o  zmene  a  doplnení niektorých   zákonov v znení neskorších predpisov. Vykonanie časti plnenia subdodávateľom  nezbavuje  poskytovateľa služby zodpovednosti za plnenie zmluvy. 
f)	Poskytovateľ služby, subdodávateľ, ako  aj každý nový subdodávateľ, resp. partner verejného sektora, ktorý sa podieľa na plnení zmluvy, musí mať zapísané údaje v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene  a doplnení  niekorých  zákonov, ak má povinnosť takéhoto zápisu, pred podpisom zmluvy ako aj  počas celej doby plnenia zmluvy. V prípade, ak poskytovateľ služby alebo jeho subdodávateľ, alebo iný partner verejného sektora nemal v čase uzavretia zmluvy alebo nebude  mať počas plnenia zmluvy platne zapísané údaje v registri partnerov verejného sektora a takúto povinnosť má, objednávateľ môže od zmluvy odstúpiť. Poskytovateľ služby zodpovedá objednávateľovi za to, že v čase jeho podpísania zmluvy až do času podpísania zmluvy objednávateľom, poskytovateľ,  jeho subdodávatelia ako aj partneri verejného sektora, ktorí sa podieľajú na plnení zmluvy majú platne zapísané údaje v registri partnerov verejného sektora, ak takúto povinnosť majú.

Článok V 
Doba trvania zmluvy a ukončenia zmluvy 

1)	Táto zmluva sa uzatvára na dobu určitú  od 01.08.2020 do 31.12.2021  (17 mesiacov).

2)	Zmluvu je možné ukončiť aj pred uplynutím doby trvania zmluvy : 

a)	písomnou dohodou zmluvných strán,
b)	písomným odstúpením od zmluvy,
c)	písomnou výpoveďou. Zmluvu môže vypovedať ktorákoľvek zmluvná strana aj bez  uvedenia dôvodu.

3)	Pri ukončení zmluvy výpoveďou zmluva zaniká uplynutím  1 - mesačnej výpovednej doby, ktorá začína plynúť od prvého dňa mesiaca nasledujúceho po mesiaci, v ktorom bola doručená písomná výpoveď druhej zmluvnej strany.
4)	Pri odstúpením od zmluvy z dôvodov závažného porušenia povinnosti podľa bodu 3 tohto článku zmluvy, komukoľvek zo zmluvných strán a to ku dňu doručenia oznámenia o odstúpení od zmluvy druhej zmluvnej strane. 
5)	Výpovedná doba začína plynúť prvým dňom nasledujúceho mesiaca po doručení  
výpovede druhej zmluvnej strane.

6)	Za závažné porušenie tejto zmluvy sa považuje:

a)	opakované neplnenie povinnosti vyplývajúce z tejto zmluvy,
b)	začatie konkurzného konania alebo likvidácia poskytovateľa služby,
c)	na základe zistení, že poskytovateľ služby si neplní svoje zmluvné povinnosti, činnosti  vykonáva  nekvalitne a v rozpore so zákonom a platnými predpismi.

7)	Objednávateľ je oprávnený okamžite odstúpiť od zmluvy, keď sa pre poskytovateľa stalo splnenie podstatných zmluvných povinností úplne nemožným.

Článok VI
Cena a platobné podmienky

1)	Cena za poskytovanie služieb a plnenie predmetu zmluvy v rozsahu podľa čl. II.  je 
stanovená na základe výsledkov verejnej súťaže, vyjadruje cenovú úroveň v čase 
predloženia návrhu zmluvy  a je stanovená  v súlade so  zákonom č. 18/1996 Z. z. 
o cenách. 

Cena za poskytované služby:
     	 -  mesačný paušálny poplatok  za vykonané služby   ..............€ s DPH

2)	Podkladom pre zaplatenie dohodnutej ceny bude faktúra vystavená poskytovateľom. Fakturácie a úhrady budú prebiehať mesačne. Za vykonané služby zašle poskytovateľ objednávateľovi faktúru najneskôr do 15 dní po ukončení dohodnutého fakturačného obdobia. Faktúra musí spĺňať všetky náležitosti daňového dokladu. V prípade , že faktúra nebude obsahovať všetky náležitosti daňového dokladu, nebude odovzdaná spolu s požadovanými prílohami alebo ak nezodpovedá službám poskytnutých poskytovateľom za obdobie fakturovaného kalendárneho mesiaca, je objednávateľ oprávnený túto faktúru vrátiť do 7 dní odo dňa doručenia na doplnenie a nová lehota splatnosti začína plynúť dňom doručenia opravenej faktúry.
3)	Súčasťou faktúry budú protokoly a zberné listy s označením druhu a hmotnosti potvrdené prevzatím oprávnenou osobou na spracovanie za obdobie fakturovaného kalendárneho mesiaca. 
4)	Lehota splatnosti faktúry je 30 dní od doručenia objednávateľovi. V prípade, že splatnosť faktúry pripadne na deň pracovného pokoja  alebo pracovného voľna, bude sa za deň splatnosti považovať najbližší nasledujúci pracovný deň.  

    
Článok  VII
Zmluvná pokuta

1)	V prípade porušenia ktorýchkoľvek zmluvných povinností uvedených v článku III alebo IV zmluvy je poskytovateľ služieb povinný zaplatiť zmluvnú pokutu vo výške 20 % z    mesačného paušálneho poplatku.
2)	Zmluvná pokuta je splatná do 15 dní odo dňa doručenia výzvy na úhradu zmluvnej pokuty poskytovateľovi.

Článok VIII
 Záverečné ustanovenia

1)	Zmluva nadobúda platnosť dňom jej podpisu obidvoma stranami s účinnosťou odo dňa     
nasledujúceho po dni jej zverejnenia na webovom sídle objednávateľa / www.kosice.sk /. 
2)	Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch strán, pričom sa tieto dodatky stanú neoddeliteľnou súčasťou tejto zmluvy.
3)	Táto zmluva je vyhotovená v štyroch vyhotoveniach, z ktorých dve si ponechá  objednávateľ a dve poskytovateľ služby.
4)	Zmluvné strany prehlasujú, že si túto zmluvu pred jej  podpísaním prečítali, že bola       
uzatvorená po vzájomnom odsúhlasení  podľa ich pravej a slobodnej vôle, určite, vážne                    
a zrozumiteľne,  nie v tiesni za nápadne nevýhodných podmienok. Autentičnosť tejto  zmluvy potvrdzujú svojím podpisom. 
5)	Zmluvné strany za dohodli, že v prípade, ak by sa kedykoľvek v budúcnosti zistilo, že niektoré z ustanovení tejto zmluvy je neplatné alebo nevykonateľné, platnosť a vykonateľnosť ostatných ustanovení zmluvy tým nebude dotknutá. Zmluvné strany sa zaväzujú formou dodatku k tejto zmluve nahradiť takto neplatné alebo nevykonateľné ustanovenie zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch zmluvných strán obsiahnutú v tejto zmluve.
6)	Zmluvné strany sú povinné dodržiavať príslušné ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov.  
7)	Poskytovateľ podpisom tejto zmluvy prehlasuje, že bol oboznámený s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov zverejnenými na webovom sídle mesta Košice www.kosice.sk.

    V Košiciach, dňa:                                                                  V Košiciach, dňa:

.......................................................                                       ...............................................
							 Ing. Jaroslav Polaček
    		konateľ                   					  primátor